Lav et referat af nedenstående tekst:

Tekst:
Surfernes kamp mod tre kæmpevindmøller på havnen i Hanstholm går nu ind i en ny fase. Tyskere, danskere, tjekker, svenskere og flere andre nationaliteter har siden torsdag i sidste uge tilsluttet sig en klage mod Thisted Kommune fra protestforeningen SaveMiddles. Det skriver foreningen i en pressemeddelelse. Surferne frygter, at vindmøllerne vil forstyrre vinden i området og gøre en ende på surfspottet i Hanstholm. Ny løsning på vej Thisted Kommune har godkendt opstillingen af de tre kæmpevindmøller på havnen for at finansiere en kommende havneudvidelse. I øjeblikket arbejder surfklubben NASA i Cold Hawaii og Thisted Kommune på en fælles løsning, som både vil muliggøre havneudvidelsen og tilfredsstille surferne. - Vi har en aftale med havnen og EPP Wind om at de vender tilbage med løsningsforslag, og det er vi 100% sikre på, at vi nok skal finde ud af, siger formand for NASA, Stian Eide, til TV MIDTVEST.

Referat:
Planen om at opføre tre kæmpevindmøller på Hanstholm Havn møder nu international modstand fra surfere i hele Nordeuropa.